jkorsvik/nowiki_second_scrape_merged huggingface dataset:
Mørkt ringurtefly

Mørkt ringurtefly (Hoplodrina blanda) er en sommerfugl som tilhører familien nattfly (Noctuidae).


== Utseende ==
Et middelsstort (vingespenn 31 – 35 mm), kraftig, lyst gråbrunt nattfly. Det kan ligne flere andre arter, men skilles fra lyst ringurtefly (Hoplodrina octogenaria) på at forvingen er nøytralt gråbrun, ikke gulaktig, og fra brunt urtefly (Caradrina morpheus) på at vingens nyre- og ringmerker har lys kant. Forvingen er lyst gråbrun, med tydelige, lyskantede nyre- og ringmerker som ellers er samme farge som resten av vingen. Ellers er tegningene ganske utydelige, men man kan ane to mørke tverrbånd som gjerne er redusert til rekker av flekker. Bakvingen er blekt gråbrunlig med mørkere årer.


== Levevis ==
Arten finnes helst på varme, solåpne steder der larvene lever på ulike urter. Larven overvintrer. De voksne sommerfuglene flyr om natten i juli – august.


== Utbredelse ==
Arten finnes over det meste av Europa. I Norge er den vanlig på Sørlandet og på Østlandet sør for Oslo. På Vestlandet og den nordlige delen av Østlandet er den forholdsvis sjelden. Den er funnet nord til Nordmøre.


== Referanser ==


== Kilder ==
Norges sommerfugler – Mørkt ringurtefly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Hoplodrina blanda på UK moths: [3]


== Eksterne lenker ==
(en) gråbrunt urtefly i Encyclopedia of Life 
(en) gråbrunt urtefly i Global Biodiversity Information Facility 
(no) gråbrunt urtefly hos Artsdatabanken 
(sv) gråbrunt urtefly hos Dyntaxa 
(en) gråbrunt urtefly hos Fauna Europaea 
(en) gråbrunt urtefly hos NCBI 
(en) Kategori:Hoplodrina blanda – bilder, video eller lyd på Wikimedia Commons 
(en) Hoplodrina blanda – galleri av bilder, video eller lyd på Wikimedia Commons
Linjefly

Linjefly (Charanyca trigrammica) er en sommerfugl som tilhører familien nattfly (Noctuidae).


== Utseende ==
Et middelsstort (vingespenn 33 – 37 mm), kraftig, lyst grågult nattfly. Arten kan ikke forveksles med noen andre nordeuropeiske arter. Forvingen har fire smale, brune tverrstriper, den innerste av disse er bare tydelig i den fremre halvdelen, nummer tre er uskarp. Bakvingen er gulgrå.


== Levevis ==
Arten kan finnes både i litt åpen skog, i skogkanter og i helt åpne områder. Larven lever mest like under jordoverflaten og gnager på rothalsene til ulike urter, blant andre groblad (Plantago major). Den overvintrer. De voksne sommerfuglene flyr om natten i juni – juli og kommer gjerne til lys.


== Utbredelse ==
Arten finnes i Europa, bortsett fra lengst i nord, og østover til Kaukasus. Det er usikkert om den har faste bestander i Norge. Den er funnet nokså få ganger langs kysten fra Oslo i øst til Søgne i vest. De siste årene er det funnet noen eksemplarer nær Kristiansand, så det er mulig at den holder på å etablere seg der. Den er listet som sårbar (V) på Norsk rødliste for arter, men det er usikkert om den hører hjemme der siden den kanskje ikke har bestander i Norge.


== Referanser ==


== Kilder ==
Norges sommerfugler – Linjefly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Charanyca trigrammica på UK moths: [3]


== Eksterne lenker ==
(en) linjefly i Encyclopedia of Life 
(en) linjefly i Global Biodiversity Information Facility 
(no) linjefly hos Artsdatabanken 
(sv) linjefly hos Dyntaxa 
(en) linjefly hos Fauna Europaea 
(en) linjefly hos NCBI 
(en) Kategori:Charanyca trigrammica – bilder, video eller lyd på Wikimedia Commons 
(en) Charanyca trigrammica – galleri av bilder, video eller lyd på Wikimedia Commons
Pearls of Passion

Pearls of Passion er Roxettes debutalbum, utgitt i oktober 1986. Albumet ble relansert internasjonalt i oktober 1997. Albumet ble opprinnelig kun utgitt i Skandinavia og Canada.
Albumet solgt særlig godt i Sverige, og kom på andreplass på den svenske albumlisten.
«Neverending Love», «Goodbye to You», «Soul Deep» og «I Call Your Name» ble utgitt som singler. «Soul Deep» var også med på deres tredje studioalbum, Joyride i 1991 og «So Far Away» var med på Tourism i 1992.
Albumet har solgt i overkant av 1 millioner eksemplarer.


== Sporliste ==
«Soul Deep»
«Secrets That She Keeps»
«Goodbye to You»
«I Call Your Name»
«Surrender»
«Voices»
«Neverending Love»
«Call of the Wild»
«Joy of a Toy»
«From One Heart to Another»
«Like Lovers Do»
«So Far Away»
«Pearls of Passion» *
«It Must Have Been Love (Christmas for the Broken-Hearted)» *
«Turn to Me» *
«Neverending Love» [Tits & Ass demo / 1986] *
«Secrets That She Keeps» [Tits & Ass demo / 1986] *
«I Call Your Name» [Montezuma Demo / 26.07.86] *
«Neverending Love» [Frank Mono-Mix / 1987] *
«I Call Your Name» [Frank Mono-Mix / 1987] **kun tilgjengelig på relanseringen fra 1997


== Eksterne lenker ==
(en) Pearls of Passion på Apple Music 
(en) Pearls of Passion på Discogs 
(en) Pearls of Passion på MusicBrainz 
(en) Pearls of Passion på Spotify 
(en) Pearls of Passion på Spotify 
(en) Pearls of Passion på AllMusic
Ago Markvardt

Ago Markvardt (født 11. august 1969 i Elva) er en tidligere sovjetisk/estisk kombinertløper. 
Under OL 1994 på Lillehammer lå Markvardt på andreplass etter hopprennet, men falt ned på femteplassen etter langrennet. Sammen med Allar Levandi og Magnar Freimuth kom det estiske laget på fjerdeplass i lagkonkurransen. 
I 1997 gikk Markvardt igjen glipp av en medalje ved et internasjonalt mesterskap, da han ble nummer fire i normalprogrammet under verdensmesterskapet i Trondheim.
Markvardts beste resultat i en verdenscupøvelse var en åttendeplass i 1994 i Trondheim, en plassering han tangerte i 1996 i Lahtis.


== Referanser ==


== Eksterne lenker ==
(en) Ago Markvardt – Olympedia 
(en) Ago Markvardt – Sports-Reference (OL-resultater – arkivert) 
(en) Ago Markvardt – FIS (kombinert)
COP

COP kan sikte til:

Effekt i varmepumper
ISO 4217-koden for colombiansk peso
Aita Camastral

Aita Camastral (født 9. april 1983) er en sveitsisk alpinist. Hun har spesialisert seg innen disiplinene slalåm og storslalåm.
I mars 2006 ble Camastral overraskende sveitsisk mester i slalåm. Få dager senere var hun også den raskeste under det tyske mesterskapet, og hadde bedre tid enn den tyske mesteren Monika Bergmann-Schmuderer.
25. november 2006 deltok hun i sitt første verdenscuprenn, et storslalåmrenn i Aspen. 10. november 2007 tok hun sine første verdenscuppoeng ved å bli nr. 19 i slalåm i Reiteralm. To uker senere kjørte hun inn til 11.-plass i slalåm i Panorama med beste tid i finaleomgangen.
I slutten av mars 2008 vant hun en ny sveitsisk mestertittel i slalåm.


== Referanser ==


== Eksterne lenker ==
(en) Aita Camastral – FIS (alpint) 
(en) Aita Camastral – ski-db.com
Colt 9mm SMG

Colt 9mm SMG er en maskinpistol produsert av Colt, basert på AR-15 plattformen.
Våpenet har mekanisme med masseretardert sluttstykke (i motsetning til de gassdrevne AR-15 riflene med roterende sluttstykke), og skytes med lukket sluttstykke. Våpenet er ellers stort sett likt AR-15, og bruker kopier av Uzi våpenmagasiner med modifisert låsing for å bli tilpasset AR-15 magasinutløser.


== Bilder ==

		
		


== Eksterne lenker ==
(en) Colt 9mm SMG – kategori av bilder, video eller lyd på Commons 
(en) Colt 9mm SMG – galleri av bilder, video eller lyd på Commons 
Chuck Taylor's rapport om Colt 9mm SMG Arkivert 23. desember 2008 hos Wayback Machine.
Colt Defense
Modern Firearms – Colt 9mm SMG
Vandresteppefly

Vandresteppefly (Spodoptera exigua) er en sommerfugl som tilhører familien nattfly (Noctuidae). Den har ikke bestander i Norge, men kan av og til komme flyvende inn fra sørøst.


== Utseende ==
Et middelsstort (vingespenn 27 – 31 mm), slankt, mer eller mindre gråspraglete nattfly. Forvingen er forholdsvis smal, med tydelige, bleke eller rødlige, nyre- og ringmerker, ellers stort sett uten tydelige tegninger. Bakvingen er stor og bred, delvis gjennomsiktig, hvit med mørke skjell på årene og langs ytterkanten. Larven er naken, mørkgrønn på ryggen, med bred, svartgrønn sidestripe, lyst gulgrønn på buken.


== Levevis ==
Der arten hører hjemme, forekommer den i ulike slags åpne områder, også på dyrket mark. Larven lever på ulike lave planter, både ville og dyrkede, og kan gjøre betydelig skade i jordbruket på en lang rekke forskjellige avlinger ([1]). I Nord-Europa kan den dukke opp nært sagt hvor som helst, men den formerer seg ikke her. Den kan foreta lange vandringer. De fleste nordeuropeiske eksemplarene er funnet i august og september.


== Utbredelse ==
Vandresteppeflyet stammer trolig fra Sørøst-Asia, men i dag er den en kosmopolitt, det vil si at den forekommer over hele verden. Den har faste bestander i tropiske og subtropiske områder i alle verdensdeler, nord til Sør-Europa. I Norge er den bare påtruffet tre ganger: i Siljan i Telemark i 1964, i Arendal i 1996 og i Oslo i 2000.


== Referanser ==


== Kilder ==
Norges sommerfugler – Steppefly [2]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [3]
Spodoptera exigua på UK moths: [4]
Nettside fra University of Florida om steppefly [5]


== Eksterne lenker ==
(en) steppefly i Encyclopedia of Life 
(en) steppefly i Global Biodiversity Information Facility 
(no) steppefly hos Artsdatabanken 
(sv) steppefly hos Dyntaxa 
(en) steppefly hos Fauna Europaea 
(en) steppefly hos ITIS 
(en) steppefly hos NCBI 
(en) Kategori:Spodoptera exigua – bilder, video eller lyd på Wikimedia Commons 
(en) Spodoptera exigua – galleri av bilder, video eller lyd på Wikimedia Commons 
Spodoptera exigua – detaljert informasjon på Wikispecies
Aivar Rehemaa

Aivar Rehemaa (født 28. september 1982 i Tartu) er en estisk langrennsløper. 
Rehemaa kommer fra en langrennsfamilie. Tanten Rutt Šmigun er en tidligere langrennsløper, og mor til den internasjonale stjernen Kristina Šmigun-Vähi og den tidligere juniorverdensmesteren Katrin Šmigun. Rehemaa blir trent av sin onkel, den dobbelte juniorverdensmesteren fra 1972, Anatoli Šmigun. 
Under junior-VM 2002 i Schonach stod Rehemaa for en stor overraskelse. På 30 km klassisk fellesstart greide han å løsrive seg fra konkurrentene flere kilometer før mål, og vant med over 20 sekunders forsprang. Det var den første juniortittelen en estisk herreløper hadde vunnet. Han deltok også på 10 km fristil, der han ble nummer 27.
Rehemaa fikk sin debut i verdenscupen i februar 2001 i Otepää, der han ble nr. 61 av 65 deltakere. Fra sesongen 2002/03 deltok han regelmessig i verdenscuprenn, og i januar 2003 tok han sine første poeng ved å bli nr. 27 på 30 km klassisk fellesstart i Otepää. To uker senere ble han nr. 24, igjen i klassisk fellesstart. Disse resultatene gjorde at han ble tatt ut til VM 2003 i Val di Fiemme. Der ble han nr. 19 på den klassiske tremila, som ble arrangert med fellesstart. På sprintdistansen, som ble arrangert i fristil, ble han nr. 41, og på jaktstarten ble han nr. 42. Han gikk også for det estiske stafettlaget, som ble nummer 8. 
I de påfølgende år stagnerte Rehemaas utvikling, og bare sjelden greide han å ta et og annet verdenscuppoeng. Han ble likevel tatt ut til OL 2006 i Torino. Der ble hans beste resultat en 32.-plass i jaktstarten. Den samme plasseringen fikk han under VM 2007 i Sapporo på 50 km klassisk. 
Først i sesongen 2007/08 stabiliserte han prestasjonene på et høyere nivå, og plukket jevnlig verdenscuppoeng. Hans hittil beste resultat i et verdenscuprenn er fjerdeplassen i prologen på Tour de Ski 2008/09, der han var tre tidels sekund for sent ute til å ta tredjeplassen (som gikk til Petter Northug).


== Referanser ==


== Eksterne lenker ==
(en) Aivar Rehemaa – Olympedia 
(en) Aivar Rehemaa – Sports-Reference (OL-resultater – arkivert) 
(en) Aivar Rehemaa – FIS (langrenn)
Toppserien 2009 overganger

Dette er en oversikt over spillerforandringer fra avsluttet sesong 2008 til sesongstart Toppserien 2009. Oversikten gjelder bare bekreftede overganger og nedtrappinger mellom siste kamp i 2008 og første i 2009. Det er gjort justeringer i forhold til spillere som meldte sin karriereslutt, men som gjorde comeback og spillere som avlyste sine overganger eller fikk dem avlyst, men ikke spillere som kom til klubben etter første serierunde 2009.


== Noter ==
Smalvingefly

Smalvingefly (Chilodes maritima) er en sommerfugl som tilhører familien nattfly (Noctuidae). Denne sjeldne arten er knyttet til takrørskog ved næringsrike ferskvann.


== Utseende ==
Et middelsstort (vingespenn 28 – 33 mm), spinkelt nattfly med smale vinger. Forkroppen og forvingen er vanligvis nokså ensfarget gulgrå, sjeldnere har forvingen markerte, mørke, nyre- og ringmerker. Bakkroppen og bakvingen er hvite.


== Levevis ==
Arten er knyttet til takrør (Phragmites australis). Larvene lever inne i stengler av takrør som er angrepet av andre minerende insekter, og spiser disse, enten levende eller døde, også parasiterte pupper. De voksne sommerfuglene flyr i juli – august.


== Utbredelse ==
Smalvingeflyet finnes i Europa, unntatt lengst i nord og sør, og i Lilleasia. I Norge forekommer det noen få steder mellom Oslo og Farsund i Vest-Agder. Den er listet som hensynskrevende (DC) på Norsk rødliste for arter, og kan være truet blant annet av drenering av næringsrike vann med takrør.


== Kilder ==
Norges sommerfugler – Smalvingefly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Chilodes maritima på UK moths: [3]


== Eksterne lenker ==
(en) smalvingefly i Global Biodiversity Information Facility 
(no) smalvingefly hos Artsdatabanken 
(sv) smalvingefly hos Dyntaxa 
(en) smalvingefly hos NCBI 
(en) Kategori:Chilodes maritimus – bilder, video eller lyd på Wikimedia Commons
Bakkeurtefly

Bakkeurtefly (Athetis gluteosa) er en sommerfugl som tilhører familien nattfly (Noctuidae). Denne arten finnes bare i Gudbrandsdalen og Ottadalen i Norge og er trolig en varmetidsrelikt, det vil si at de nåværende norske bestandene er rester etter en videre utbredelse i en varmere periode. 


== Utseende ==
Et middelsstort (vingespenn 24 – 27 mm), forholdsvis slankt, lysgrått nattfly. Hunnen er litt mørkere på farge og mer tettbygd enn hannen. Forvingen er nesten ensfarget lysgrå, vanligvis bare med to antydete, mørke tverrstriper. Bakvingen er hvit, litt gråaktig ytterst.


== Levevis ==
Arten finnes på varme, tørre steder, enger og tørre bakker. Larven lever på ulike urter og overvintrer. De voksne sommerfuglene fly i slutten av juni og i juli.


== Utbredelse ==
Bakkeurteflyet finnes spredt over mye av Europa, bortsett fra lengst i sør og nord, og østover til Korea og Japan. I Norge forekommer det bare i Gudbrandsdalen opp til Otta og i Ottadalen til Lom.


== Referanser ==


== Kilder ==
Norges sommerfugler – Bakkeurtefly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]


== Eksterne lenker ==
(en) bakkeurtefly i Encyclopedia of Life 
(en) bakkeurtefly i Global Biodiversity Information Facility 
(no) bakkeurtefly hos Artsdatabanken 
(sv) bakkeurtefly hos Dyntaxa 
(en) bakkeurtefly hos Fauna Europaea 
(en) bakkeurtefly hos NCBI 
(en) Kategori:Athetis gluteosa – bilder, video eller lyd på Wikimedia Commons
Cellofan

Cellofan er en tynn gjennomsiktig, plastlignende folie lagd av regenerert cellulose. Folien har lav permeabilitet for luft, oljer og bakterier, noe som gjør den anvendelig i mange forpakningsformål. Den er 100 % bionedbrytbar.


== Produksjon ==
Fremstillingsmåten er lik som for viskose frem til ekstruderingen, men det ektruderes gjennom en slisse i stedet for en dyse (spinrette).
Cellulose blir oppløst i kaustisk soda.

(C6H10O5)n + nNaOH → (C6H9O4ONa)n + nH2OLøsningen blir presset mellom valser for å få ut overskudd av væske og danner ark. Arkene hakkes eller kuttes opp til pulver. Pulveret «eldes» i kontakt med oksygen. Deretter blir pulveret blandet med karbondisulfid og temperaturen holdes på 20 – 30 °C for å få en kontrollert reaksjon. Det dannes da cellulosexantat.

(C6H9O4ONa)n + nCS2 → (C6H9O4O-SC-SNa)nPulveret skifter farge til gult. Det gule pulveret blir løst i lut og det dannes viskose. Viskoseløsningen får stå å «modne».

(C6H9O4O-SC-SNa)n + nH2O → (C6H10O5)n + nCS2 + nNaOHEtter modningen blir viskoseløsningen filtrert for å fjerne eventuelle forurensninger. Løsningen blir så avgasset for å fjerne luftbobler. Detter går løsningen til ekstrudering gjennom en slisse inn i et syrebad av svovelsyre. 

(C6H9O4O-SC-SNa)n + ½nH2SO4 → (C6H10O5)n + nCS2 + ½nNa2SO4Det dannes da en film som går videre gjennom flere bad for å vaske bort restkjemikalier, bleking og behandling med glyserol for å gjøre filmen mindre sprø.


== Anvendelse ==
Cellofan anvendes mye til forpakninger. Særlig egnet til matvarer siden permeabiliteten er lav. Det anvendes i tape. Anvendes som et slippmiddel under produksjon av glassfiber og gummi, som halvgjennomtrenglig membran i enkelte typer batterier.
Bruken av cellofan har gått ned siden 1960-årene, på grunn av at plastprodukter har overtatt applikasjonene. Siden det er 100 % biodegraderbart har det fått økt popularitet i matvareforpakninger.


== Historie ==
Cellofan ble oppfunnet av den sveitsiske kjemikeren Jacques E. Brandenberger da han var ansatt i en restaurant. I 1900 ble han inspirert av vinsøl på en duk og fant ut at han skulle lage en duk som var væskeavstøtende i stedet for absorberende. Etter litt prøving med viskose­beleggninger på tøy kom han frem til cellofan. Det tok enda ti år innen han hadde perfeksjonert cellofanfilmen. I 1912 konstruerte han en maskin for fremstillingen og kalte produktet «Cellophane» fra cellulose og diaphane (gjennomsiktig). Året etter ble produksjonen industrialisert.


== Referanser ==
Baqa’a

Baqa'a (البقعة) er en palestinsk flyktningleir ca. 20 km nord for Amman i Jordan. FN har registrert 80.100 palestinske flyktninger bosatt der (2008). Med dette er leiren Jordans største. 


== Kilder ==
Baqa'a refugee camp, UNRWA
Jostein Holmen

Jostein Holmen (født 16. august 1947 i Verdal) er en norsk professor i medisin, som blant annet har hatt en sentral rolle i opprettelsen og gjennomføringen av Helseundersøkelsen i Trøndelag (HUNT).
Han ble i 1978 gift med Turid Lingaas Hanssen.Kongen utnevnte i 2011 Holmen til ridder av 1. klasse av St. Olavs Orden «for hans innsats for norsk folkehelse.»


== Referanser ==


== Eksterne lenker ==
(no) Publikasjoner av Jostein Holmen i forskningsdokumentasjonssystemet CRIStin
(no) Publikasjoner av Jostein Holmen i BIBSYS
Valkyrie (film)

Valkyrie er en amerikansk historisk dramafilm fra 2008. Den er satt til Tyskland under andre verdenskrig og skildrer 20. juli-attentatet iscenesatt av høyere tyske offiserer for å likvidere Adolf Hitler. Filmen er regissert av Bryan Singer og manuskriptet er skrevet av Christopher McQuarrie.
Tom Cruise opptrer i filmen som hovedprotagonisten oberst Claus von Stauffenberg, en av nøkkelpersonene i attentatet. Kenneth Branagh, Bill Nighy, Eddie Izzard, Terence Stamp og Tom Wilkinson medvirker også.
Det vakte negative reaksjoner i den tyske offentligheten, og i Stauffensbergs familie at Tom Cruise spilte rollen som Claus von Stauffenberg. Dette hadde sin bakgrunn i Cruise' tilknytning til scientologi, noe som er svært omstridt i Tyskland. Dette gjorde det vanskelig for produsentene å få filme på steder som var viktige for handlingen, men fikk til slutt tillatelse til å filme på sentrale steder som Bendlerblock, som også er et nasjonalt minnested for de som ble henrettet som følge av attentatet, da flere av dem, inklusive Stauffenberg, ble henrettet her.
Men motstanden mot Cruise førte til at filmselskapet tonet ned hans deltakelse i markedsføringen av filmen.Filmen ble forsinket flere ganger, og utgivelsestidspunktet ble flyttet fra det opprinnelige 27. juni 2008.


== Medvirkende ==


== Referanser ==


== Eksterne lenker ==
(en) Offisielt nettsted 
(en) Valkyrie på Internet Movie Database 
(no) Valkyrie hos Filmfront 
(sv) Valkyrie i Svensk Filmdatabas 
(da) Valkyrie i Danmark Nationale Filminstitut 
(fr) Valkyrie på Allociné 
(nl) Valkyrie på MovieMeter 
(en) Valkyrie på AllMovie 
(en) Valkyrie på Turner Classic Movies 
(en) Valkyrie på Rotten Tomatoes 
(en) Valkyrie på Metacritic 
(no)  Valkyrie hos Filmweb
Inne i fjordene

Inne i fjordene (opprinnelig Inde i fjordene) er en roman av den norske forfatteren Peter Egge, utgitt i 1920.
Romanen er en slektsroman, knyttet til gård Borg i en bygd på Innherred. Husfruen Ulrikke har bakgrunn i embetsstanden, faren Herman Grack er sakfører, ordfører og stortingsmann, mens ektemannen Eilif Sand er av bondeslekt, og sønn av Gammel-John på Borg. I romanens andre halvdel er Rikke og Eilifs datter Siri Borg hovedperson, både som gårdens redningskvinne og i sitt umulige kjærlighetsforhold til den radikaliserte husmannsgutten Tryggve Borg, nå lege i hovedstaden. Romanens handling er lagt fra 1870-årene og til ca. 1910. En tale som Bjørnson holdt på Stiklestad i 1882 er også skildret i romanen. 
Alfred Hauge peker på at boka både er en slektsroman som favner over tre generasjoner, en ekteskapsroman, en bygderoman og en klasseroman. Tidens klasseskiller mellom embetsstanden, bondestanden og husmenn er en viktig del av romanens virkelighet. 


== Referanser ==
Ashk Dahlén

Ashk Peter Dahlén (født 3. juni 1972 i Tafresh, Iran) er en svensk dosent i iranske språk ved Uppsala universitet og oversetter av klassisk persisk litteratur.
Ashk Dahlén disputerte i 2002 ved Uppsala universitet på en avhandling om diskusjonen vedrørende islamsk lov og kunnskapsteori i dagens Iran. Avhandlingen ble publisert i 2003 med tittelen "Islamic Law, Epistemology and Modernity: Legal Philosophy in Contemporary Iran" (Routledge, New York) og ble i 2004 tildelt Beskow-priset fra Kungliga Vitterhets Historie och Antikvitets Akademien. Han ble 2014 utnevnt til dosent i iranske språk ved Uppsala universitet.Ashk Dahlén er kjent for en rekke oversattninger av persisk litteratur, deriblant Rumi, Araqi, Hafiz og Nizami Aruzi. Han mottok i 2002 Global Village Award fra instituttet Abrahams barn i Stockholm for sin oversettelse av Rumis Sivfløytens sang. Ashk Dahlén er Founding President i Skandinavisk selskap for iranistikk.
Ashk Dahlén var førsteamanuensis i persisk ved Universitetet i Oslo mellom 2009 og 2012.


== Bibliografi (svensk i utvalg) ==
Oversettelser

Rumi, Vassflöjtens sång, Lund: Ellerströms, 2001 (2. utgave 2009).
Fakhr al-din Araqi, Gnistornas bok, forord av Bo Utas, Umeå: Rosengårdens, 2005.
Shams al-din Hafiz, Dikter, Umeå: Rosengårdens, 2007 (2. utgave 2010).
Nizami Aruzi, Fyra skrifter, Stockholm: Atlantis, 2010.Bøker

Ashk Dahlén & Simon Sorgenfrei (red.), Kärleken begär att detta tal skall fram: Jalal ud-din Rumis liv, lära och lyrik, Stockholm: Molin & Sorgenfrei, 2008.
Modern persisk grammatik, Stockholm: Ferdosi, 2010 (2. utgave 2014, 3. utgave 2017).
Persiska för nybörjare, Stockholm: Ferdosi, 2012 (2. utgave 2016).
Ashk Dahlén & Carina Jahani (red.), Iran: 4 000 år av historia, konst, religion, litteratur och språk, Uppsala: Uppsala universitet, 2014.
Ashk Dahlén (red.), Antikens Persien, Umeå: H:ström, 2016.
Ashk Dahlén (red.), Achaemenid Anatolia: Persian Presence and Impact in the Western Satrapies 546–330 BC, Uppsala: Acta Universitatis Upsaliensis, 2020.


== Se også ==
Iranistikk


== Referanser ==


== Eksterne lenker ==
Ashk Dahléns hjemmeside
"Persepolis skatter i rättslig tvist" Artikkel av Ashk Dahlén
"Krigarkung föregrep mänskliga rättigheter" Artikkel av Ashk Dahlén
"The Persian Empire" Intervju med Ashk Dahlén (engelsk)

(no) Publikasjoner av Ashk Dahlén i BIBSYS